Leder i Arbeidsdirektoratet tiltalt for snoking
Kvinnen i begynnelsen av 50-årene må mandag møte i Oslo tingrett og svare for søkene i NAVs elektroniske fagsystemer, som skal ha blitt gjort mellom august 2014 og februar 2016. Ifølge tiltalen har hun gjort flere hundre søk på «naboer og andre i sitt nærmiljø, familiemedlemmer, kollegaer og deres familiemedlemmer, samt andre navngitte personer, uten å ha tjenstlig behov for å foreta søkene». Det er satt av to dager til hovedforhandlingen i Oslo tingrett. Kvinnen forsvares av advokat Helene Elness.
En kvinnelig leder i Arbeids- og velferdsdirektoratet er tiltalt for å ha gjort flere hundre søk på naboer, kollegaer og familiemedlemmer i NAVs systemer.